b'\n_START_ARTICLE_\nNCsoft\n_START_PARAGRAPH_\nNCsoft er et s\xc3\xb8rkoreansk selskap som fokuserer p\xc3\xa5 \xc3\xa5 utvikle spill med online-funksjoner. NCsoft er kanskje mest kjent som utviklerne bak det popul\xc3\xa6re spillet Lineage, et MMORPG-spill utgit i 1998. Under E3-messen i 2007 ble det kjent at NCsoft hadde inng\xc3\xa5tt et eksklusivt partnerskap med Sony, der selskapets fremtidlige spill kun vil bli tilpasset p\xc3\xa5 PlayStation konsoller.\n_START_SECTION_\nHistorie\n_START_PARAGRAPH_\nNCsoft ble dannet i mars 1997 av Tak Jin Kim, skaperen av det korenske tekstbehandlingsprogrammet Hangul. Et av selskapets f\xc3\xb8rste produkter var NC HTML redigeringsprogram. I september 1998 lanserte NCsoft sitt f\xc3\xb8rste (og mest popul\xc3\xa6re til dags dato) spill Lineage. Denne suksessen bidro til at NCsoft \xc3\xa5pnet kontorer i Taiwan, China, Japan, og USA._NEWLINE_NCsoft dannet et Texasbasert selskap kalt NC Interactive som et resultat av partnerskapet med Richard Garriotts Destination Games i april 2001. Jake Song flyttet ogs\xc3\xa5 til Austin for \xc3\xa5 hjelpe til med utvikling av fremtidlige produkter._NEWLINE_NCsoft utviklet Lineage II som ble lansert i S\xc3\xb8r-Korea 1 oktober 2003, og i USA 28 april 2004. NCsoft er ogs\xc3\xa5 produsent for Guild Wars (utviklet av ArenaNet) og MMORPG-spillene City of Heroes og City of Villains (utviklet av Cryptic Studios)._NEWLINE_I 2004 \xc3\xa5pnet NCsoft nye kontorer i Europa. NCsoft Europe har sitt hovedkontor iBrighton England. Selskapet utvidet da sitt marked betraktelig, og flere spill ble n\xc3\xa5 tilgjengelig for europeiske rollespilltilhengere._NEWLINE_Under Taipei Game Show i februar 2006 annonserte NCsoft Dungeon Runners, som skal bli utviklet av de Austinbaserte kontorene. Spillet gikk online i mai 2007._NEWLINE_Under E3 i 2006 annonserte NCsoft at de var godt igang med utviklingen av et nytt MMORPG-spill kalt Aion.  Aion blir utviklet av NCsoft sitt Seoulstudio, og vil bruke Crytek sin CryENGINE-teknologi. Aions musikalske arrangement vil bli utviklet av Kunihiko Ryo.'